OzLabs/hebrew-wiki-articles huggingface dataset:
1959 בארצות הברית

1959 בארצות הברית הייתה השנה בה חגגה ארצות הברית 183 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית)
* סגן הנשיא: ריצ'רד ניקסון (המפלגה הרפובליקנית)

== אירועים בולטים ==

* 3 בינואר – אלסקה מצורפת לארצות הברית בתור המדינה ה-49 
* 3 בפברואר – מטוס קל אשר הטיס את זמרי הרוקנרול הפופולריים באדי הולי, ריצ'י ואלנס ואת ה-DJ המפורסם ג.פ. "ביג בופר" ריצ'רדסון מתרסק באיווה. כל נוסעי המטוס נהרגו בהתרסקות. הטרגדיה זכתה מאוחר יותר לכינוי "היום שבו מתה המוזיקה".
* 9 במרץ – בובת ה"ברבי" מוצגת לראשונה ביריד בניו יורק 
* 18 במרץ – נשיא ארצות הברית דווייט אייזנהאואר חותם על החוק שיהפוך את הוואי למדינה החל מ-21 באוגוסט 
* 24 ביולי – ויכוח המטבח: בפתיחת התערוכה הלאומית האמריקאית במוסקבה עורכים סגן נשיא ארצות הברית ריצ'רד ניקסון וניקיטה חרושצ'וב דיון פומבי 
* 14 באוגוסט – תצלומי הלוויין הראשונים על ידי הלוויין אקספלורר 6 
* 21 באוגוסט – הוואי הופכת למדינה ה-50 של ארצות הברית

== נולדו ==
* 5 בינואר – קלנסי בראון, שחקן אמריקאי
* 22 בינואר – לינדה בלייר, שחקנית אמריקאית
* 6 במרץ – טום ארנולד, שחקן אמריקאי
* 22 במרץ – מת'יו מודין, שחקן אמריקאי
* 20 במאי – ישראל קמקוויוואולה, זמר אמריקאי
* 7 ביוני – מייק פנס, פוליטיקאי אמריקאי, סגן נשיא ארצות הברית ה-48
* 11 ביולי – סוזן וגה, זמרת אמריקאית 
* 26 ביולי – קווין ספייסי, שחקן אמריקאי
* 23 בספטמבר – ג'ייסון אלכסנדר, שחקן אמריקאי
* 14 באוגוסט – ארווין "מג'יק" ג'ונסון, כדורסלן אמריקאי
* 29 באוגוסט – רבקה דה מורניי, שחקנית קולנוע אמריקאית 
*28 נובמבר - ג'אד נלסון, שחקן 
* 31 בדצמבר – ואל קילמר, שחקן אמריקאי

== נפטרו ==

* 3 בפברואר – באדי הולי, זמר אמריקאי, נהרג בתאונת מטוס (נולד ב-1936) 
* 3 במרץ – לואיס פראנסיס קריסטלו, בדרן אמריקאי מהצמד אבוט וקוסטלו (נולד ב-1906) 
* 26 במרץ – ריימונד צ'נדלר, סופר בלשי אמריקאי (נולד ב-1888) 
* 9 באפריל – פרנק לויד רייט, ארכיטקט אמריקני (נולד ב-1867) 
* 24 במאי – ג'ון פוסטר דאלס, מזכיר מדינה אמריקאי (נולד ב-1888) 
* 17 ביולי – בילי הולידיי, זמרת (נולדה ב-1915) 

== קישורים חיצוניים ==

*
1958 בארצות הברית

1958 בארצות הברית הייתה השנה בה חגגה ארצות הברית 182 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית)
* סגן הנשיא: ריצ'רד ניקסון (המפלגה הרפובליקנית)

== אירועים בולטים ==

31 בינואר: [[ארצות הברית משגרת את אקספלורר 1, לווינה הראשון לחלל]]
* 8 בינואר – בובי פישר בן ה-14 זוכה באליפות ארצות הברית בשחמט 
* 31 בינואר – ארצות הברית משגרת את אקספלורר 1, לווינה הראשון לחלל 
* 24 במרץ – הזמר אלביס פרסלי מתגייס לצבא ארצות הברית 
* 12 במאי – ארצות הברית וקנדה חותמות על הסכם שלפיו הוקם פיקוד הגנת האוויר והחלל של צפון אמריקה (NORAD) 
* 15 ביולי – 5,000 נחתים אמריקאים נוחתים בביירות בלבנון כדי לסייע לממשלה הפרו-מערבית 
* 29 ביולי – הקונגרס האמריקאי מקים את נאס"א 
* 3 באוגוסט – הצוללת הגרעינית נאוטילוס משלימה מעבר מתחת לכיפת הקרח של הקוטב הצפוני
* 18 באוגוסט – לוליטה, ספרו מעורר המחלוקת של ולדימיר נבוקוב, התפרסם בארצות הברית 
* 26 באוקטובר – הטיסה המסחרית הראשונה של הבואינג 707, מניו יורק לפריז 

== נולדו ==
* 26 בינואר – אלן דג'נרס, קומיקאית ושחקנית קולנוע אמריקאית 
* 10 במרץ – שרון סטון, שחקנית קולנוע אמריקאית
* 3 באפריל – אלק בולדווין, שחקן קולנוע אמריקאי
* 29 באפריל – מישל פייפר, שחקנית קולנוע אמריקאית
* 23 במאי – דרו קארי, קומיקאי אמריקאי
* 7 ביוני – פרינס, מוזיקאי אמריקאי
* 8 ביולי – קווין בייקון, שחקן קולנוע אמריקאי
* 16 באוגוסט – מדונה, זמרת ושחקנית אמריקאית
* 25 באוגוסט – טים ברטון, במאי קולנוע אמריקאי
* 29 באוגוסט – מייקל ג'קסון, זמר פופ ורקדן אמריקאי (נפטר ב-2009) 
* 16 באוקטובר – טים רובינס, שחקן ובמאי קולנוע אמריקאי
* 20 באוקטובר – ויגו מורטנסן, שחקן אמריקאי 

== נפטרו ==
* 27 באוגוסט – הפיזיקאי ארנסט לורנס ממציא הציקלוטרון וחתן פרס נובל לפיזיקה לשנת 1939 (נולד ב-1901) 

== קישורים חיצוניים ==

*
Havana Moon

Havana Moon הוא אלבום סולו מאת קרלוס סנטנה. האלבום כולל גרסאות כיסוי לשירים של בו דידלי, צ'אק ברי, וילי נלסון, ו-Booker T. & the M.G.'s. האלבום דורג במקום ה-31 במצעד הבילבורד 200 של שנת 1983.

== הנגנים באלבום ==
*קרלוס סנטנה - גיטרה, כלי הקשה, וקולות רקע
*חוזה סנטנה - כינור ושירה
*פלאקו חימנס - אקורדיון
*בוקר ט. ג'ונס - קלידים וקולות רקע
*אלן פסקואה - קלידים ושירה
*חוזה סלקדו - חצוצרה וטרומבון
*כריס סולברג - קלידים, גיטרה, ושירה
*אורסאס וילטו - חליל, טימבלס, וקולות רקע
*אוסקר צ'אבז - טרומבון וחצוצרה
*דייוויד הוד - גיטרה בס
*ארמנדו פראזה - תופי בונגו ושירה
*ראול ראקוו - תופי קונגה וקולות רקע
*אלכס ליגרטווד - כלי הקשה ושירה
*גרהם ליר - תופים

== רשימת השירים ==

== קישורים חיצוניים ==

* [http://www.allmusic.com/album/r17370 Havana Moon] באתר Allmusic
* 

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת CBS
קטגוריה:הירח באומנות
Blues for Salvador

Blues for Salvador הוא אלבום סולו מאת קרלוס סנטנה. האלבום הוקדש לאשתו דבורה סנטנה, וזכה בפרס גראמי, בקטגוריית ביצוע הרוק האינסטרומנטלי הטוב ביותר לשנת 1989.

== הנגנים באלבום ==
*קרלוס סנטנה – גיטרה
*אורסאס וילטו – חליל, טימבלס, וקולות רקע
*אלפונסו ג'ונסון – גיטרה בס
*גרהם ליר – כלי הקשה ותופים
*טוני ויליאמס – תופים
*אלכס ליגרטווד – כלי הקשה ושירה
*באדי מיילס – קולות רקע
*ארמנדו פראזה – תופי בונגו ושירה
*כריס סולברג – קלידים, גיטרה, ושירה
*ראול ראקוו – תופי קונגה, שירה וקולות רקע
*גרג ווקר – שירה

== רשימת השירים ==

== קישורים חיצוניים ==

* [http://www.allmusic.com/album/r17371 Blues for Salvador] באתר allmusic

קטגוריה:אלבומי סנטנה
קטגוריה:אלבומי 1987
קטגוריה:אלבומים באנגלית
קטגוריה:אלבומי חברת קולומביה רקורדס
1957 בארצות הברית

1957 בארצות הברית הייתה השנה בה חגגה ארצות הברית 181 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית)
* סגן הנשיא: ריצ'רד ניקסון (המפלגה הרפובליקנית)

== אירועים בולטים ==

* 3 בינואר – השעון החשמלי הראשון מוצג על ידי חברת השעונים המילטון 
* 13 בינואר – ייצור הפריזבי הראשון 
* 23 בינואר – לואיס מארדן, איש החברה הגאוגרפית האמריקאית, מוצא את שרידי הבאונטי 
* 27 ביוני – סערת ההוריקן "אודרי" הורגת 500 בני אדם בלואיזיאנה וטקסס 
* 4 בספטמבר – משבר ליטל רוק במסגרת המאבק לזכויות האזרח בארצות הברית: מושל ארקנסו, אורוול פובוס, קורא למשמר הלאומי של ארקנסו לחסום את דרכם של תלמידים שחורים המבקשים להירשם לתיכון בליטל רוק.

<gallery widths="180px" heights="120px" perrow="3">
File:Audrey before landfall.gif|27 ביוני: סערת ההוריקן "אודרי" הורגת 500 בני אדם בלואיזיאנה וטקסס 
</gallery>

== נולדו ==
* 17 בינואר – סטיב הארווי, קומיקאי, מנחה טלוויזיה ושחקן אמריקאי 
* 21 בינואר – ג'ינה דייוויס, שחקנית קולנוע אמריקאית 
* 27 בינואר – פרנק מילר, אמן קומיקס אמריקאי 
* 28 בפברואר – ג'ון טורטורו, שחקן אמריקאי 
* 12 במרץ – מרלון ג'קסון, זמר אמריקאי 
* 20 במרץ – ספייק לי, במאי קולנוע 
* 9 באוגוסט – מלאני גריפית', שחקנית קולנוע אמריקאית 
* 18 באוגוסט – דניס לירי, שחקן אמריקאי 
* 1 בספטמבר – גלוריה אסטפן, זמרת אמריקאית
* 21 בספטמבר – איתן כהן, יוצר קולנוע אמריקאי 
* 5 באוקטובר – ברני מק, שחקן אמריקאי (נפטר ב-2008) 
* 9 בדצמבר – דוני אוסמונד, שחקן אמריקאי 
* 13 בדצמבר – סטיב בושמי, שחקן אמריקאי 
* 21 בדצמבר – ריי רומנו, שחקן וקומיקאי אמריקאי 

== נפטרו ==
המפרי בוגרט
* 14 בינואר – המפרי בוגרט, שחקן קולנוע אמריקאי (נולד ב-1899) 
* 20 בינואר – ג'יימס קונולי, האלוף האולימפי הראשון בתקופה המודרנית (נולד ב-1868) 
* 8 בפברואר – ג'ון פון נוימן, מתמטיקאי אמריקאי ממוצא יהודי-הונגרי (נולד ב-1903) 
* 10 בפברואר – לורה אינגלס וילדר, סופרת ילדים אמריקאית (נולדה ב-1867)
* 18 בפברואר – הנרי נוריס ראסל, אסטרונום, ממפתחי דיאגרמת הרצשפרונג-ראסל (נולד ב-1877) 
* 23 בפברואר – סטן לורל, שחקן וקומיקאי מהצמד "לורל והארדי" (נולד ב-1890) 
* 11 במרץ – ריצ'רד בירד, חוקר ארצות אמריקאי (נולד ב-1888) 
* 2 במאי – ג'וזף מקארתי, סנטור אמריקאי (נולד ב-1908) 
* 16 במאי – אליוט נס, איש חוק אמריקאי, עצר את אל קפונה (נולד ב-1903) 
* 7 באוגוסט – אוליבר הארדי מצמד הקומיקאים הידועים בשם "השמן והרזה" (נולד ב-1892) 

== קישורים חיצוניים ==

*
יאן קובליק

יאן קובליק
יאו קובליק
יאן קובליק (בצ'כית: Jan Kubelík, 5 ביולי 1880 – 5 בדצמבר 1940) היה כנר ומלחין יהודי-צ'כי.

== ביוגרפיה ==
יאן קובליק נולד במיחלה (חלק מפראג של ימינו). אביו, גנן במקצועו, היה כנר חובב. הוא לימד את שני בניו נגינה בכינור ומשעמד על כישרונו של יאן, שהיה אז בן חמש, העביר את הכשרתו לידי קרל ובר וקרל קונדריצ'ק. בגיל שמונה החל את לימודיו בקונסרבטוריון של פראג אצל אוטאקאר שווצ'יק והיה למייצג המפורסם ביותר של טכניקות הנגינה שלו. כילד, נהג להתאמן 10 עד 12 שעות ביום, או "עד שאצבעותיי החלו לדמם." משנת 1898 יצא לסיורי קונצרטים באירופה, בארצות הברית, בדרום אמריקה, במזרח אסיה, באוסטרליה ובאפריקה ועד מהרה נודע בווירטואוזיות שלו ובצליל הנקי, המלא והמעודן. כבר בראשית דרכו נודע כ"ניקולו פאגאניני השני" בווינה, בלונדון ועוד. קובליק ניגן בכינור גוארנרי דל ג'זו ובשני כינורות סטרדיוואריוס; "סטדריוואריוס הקיסר" משנת 1715 נרכש למענו בשנת 1910 בלונדון.

== קריירה ==

קובליק ניהל קריירה וירטואוזית פעילה במשך 40 שנה ופרש ב-1940 לאחר עונה של עשרה קונצרטים בפראג, שבמהלכה ביצע קרוב לחמישים יצירות. הקונצרט האחרון שלו, ב-8 במאי 1940, לפני קהל של סטודנטים, התקיים באולם סמטנה בפראג.

כמלחין גילה קובליק יותר טעם וחוש לגון הצליל מאשר מקוריות ביצירותיו, בהן סימפוניה, שישה קונצ'רטי לכינור ויצירות לכינור ופסנתר. הוא כתב קדנצות לכמה קונצ'רטי, בהם הקונצ'רטו לכינור של בטהובן, הקונצ'רטו לכינור של ברהמס והקונצ'רטו לכינור של צ'ייקובסקי, בין השאר.

==משפחתו ==

קובליק הביא לעולם שמונה ילדים, חמש בנות ושלושה בנים. אחת מבנותיו, אנה, הייתה לכנרת ואחד הבנים, רפאל קובליק, היה למנצח. בתקופת חייו בווינה התיידד יאן קובליק עם המלחין מרסל טיברג, שהיה צעיר ממנו ב-13 שנים והיה מיודד גם עם בנו, רפאל. טיברג הקדיש כמה מחיבוריו המוזיקליים לבנותיו של קובליק. הידידות בין טיברג למשפחת קובליק עמדה בעינה עד מותו של טיברג, שנרצח באושוויץ בשנת 1944.

== קישורים חיצוניים ==

* 
<div style="direction: ltr;">

* [http://www.sdmusic.cz/jankubelik/ The Jan Kubelík Society]
* 
* 
</div>

==הערות שוליים==

קטגוריה:כנרים יהודים צ'כים
קטגוריה:מלחינים יהודים צ'כים
קטגוריה:צ'כים שנולדו ב-1880
קטגוריה:צ'כים שנפטרו ב-1940
1956 בארצות הברית

1956 בארצות הברית הייתה השנה בה חגגה ארצות הברית 180 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית)
* סגן הנשיא: ריצ'רד ניקסון (המפלגה הרפובליקנית)

== אירועים בולטים ==

* 22 במרץ – מרטין לותר קינג מנהיג השחורים בארצות הברית, מואשם בבית משפט באלבמה על ארגון החרם של השחורים על נסיעה באוטובוסים, נקנס אחר כך ב-500$ 
* 30 ביוני – מטוס נוסעים של חברת יונייטד איירליינס מתנגש במטוס נוסעים של חברת טראנס וורלד איירליינס מעל לגרנד קניון באריזונה. כל 128 הנוסעים ואנשי הצוות שהיו על המטוס נהרגו. זה היה אסון התעופה הקטלני ביותר נכון לאותה העת. האסון הוביל לשינויים רבים בבקרת התנועה האווירית מעל ארצות הברית.
* 24 ביולי – דין מרטין וג'רי לואיס מעלים בפעם האחרונה במועדון הלילה קופקבאנה בניו יורק את מופע הקומדיה שלהם יחדיו, שהחל ב-25 ביולי 1946 
* 25 ביולי – 45 מייל מדרום לאי ננטקט טובעת האונייה האיטלקית "אנדריאה דוריה", לאחר שהתנגשה בספינה "סטוקהולם" בשל הערפל הכבד 
* 30 ביולי – נשיא ארצות הברית דווייט אייזנהאואר חותם על החלטת הקונגרס לפיה המוטו של ארצות הברית יהיה "In God We Trust" 
* 6 בנובמבר – דווייט אייזנהאואר מנצח בבחירות לנשיאות ארצות הברית.
* 13 בנובמבר – בעקבות חרם האוטובוסים של מונטגומרי שהתחילה רוזה פארקס, מכריע בית המשפט העליון של ארצות הברית כי ההפרדה הגזעית מנוגדת לחוקת ארצות הברית 

<gallery widths="180px" heights="120px" perrow="3">
File:1956 Grand Canyon mid-air collision.png|30 ביוני: אסון תעופה מתרחש מעל לגרנד קניון.
File:ElectoralCollege1956.svg|6 בנובמבר: דווייט אייזנהאואר מנצח בבחירות לנשיאות ארצות הברית.
</gallery>

== נולדו ==
* 3 בינואר – מל גיבסון, שחקן קולנוע אמריקאי
* 27 בינואר – מימי רוג'רס, שחקנית אמריקאית
* 24 בפברואר – ג'ודית באטלר, אקדמאית פמיניסטית אמריקאית
* 7 במרץ – בריאן קראנסטון, שחקן אמריקאי
* 12 באפריל – אנדי גרסיה, שחקן קובני-אמריקאי
* 18 באפריל – אריק רוברטס, שחקן אמריקאי
* 17 במאי – בוב סאגט, שחקן וקומיקאי אמריקאי-יהודי
* 11 ביוני – ג'ו מונטנה, שחקן פוטבול אמריקאי
* 25 ביוני – אנתוני בורדיין, שף, סופר ואישיות טלוויזיונית אמריקאי-יהודי
* 26 ביוני – כריס אייזיק, זמר אמריקאי
* 9 ביולי – טום הנקס, שחקן אמריקאי 
* 21 באוגוסט – קים קטרל, שחקנית קולנוע וטלוויזיה אמריקאית
* 17 באוקטובר – מיי ג'מיסון, אסטרונאוטית רופאה ומהנדסת אמריקאית
* 21 באוקטובר – קארי פישר, שחקנית אמריקאית
* 7 בדצמבר – לארי בירד, כדורסלן אמריקאי

== נפטרו ==
* 6 ביוני – היירם בינגהאם השלישי, ארכאולוג ופוליטיקאי אמריקאי (נולד ב-1875) 
* 23 ביוני – אלפרד קינסי, ביולוג אמריקאי שנחשב למייסד ענף הסקסולוגיה במדעי האדם (נולד ב-1894) 
* 11 באוגוסט – ג'קסון פולוק, אמן (נולד ב-1912) 

== קישורים חיצוניים ==

*
כוכב לכת מינורי

[[דיאגרמת אוילר לסיווג גרמי השמיים במערכת השמש]]
כוכב לכת מינורי (באנגלית: Minor planet; מכונה גם פלנטואיד) הוא גוף שמימי הנע במסלול סביב כוכב, שאינו מוגדר בלעדית ככוכב לכת או כשביט. נכון ל-1 בפברואר 2024, נתגלו 1,350,486 כוכבי לכת מינוריים, מתוכם מוספרו 660,000.
עד שנת 2006 השתמש האיגוד האסטרונומי הבינלאומי במונח "כוכב לכת מינורי" באופן רשמי. החל מאותה שנה סווגו כוכבי לכת מינוריים לגופים המוגדרים ככוכבי לכת ננסיים ואלה המוגדרים כגופים קטנים במערכת השמש (SSSB).

ההגדרה 'כוכב לכת מינורי' נטבעה ב-1801, כדי לתאר עצמים כאלה, בראשם קרס, המוגדר כיום ככוכב לכת ננסי. בהמשך נתגלו גופים טרנס-נפטוניים כמו סדנה, קווה-וואר ואורקוס הנכללים בהגדרה זו.

המונח הלועזי "Minor planet" - שתורגם לעברית כ"כוכב לכת מינורי" - מתייחס לעיתים במשמעות צרה לאסטרואיד.

כוכב לכת מינורי הוא גוף שמיימי שאינו מוגדר ככוכב לכת, כירח או כמטאורואיד, אבל גם לא כשביט. אסטרואידים, קנטאורים וגופים טרנס-נפטוניים בחגורת קויפר ובדיסק המפוזר הם כוכבי לכת מינוריים.

==קישורים חיצוניים==
* [https://www.minorplanetcenter.net/ minor planet center] - אתר המרכז מידע על כוכבי הלכת המינוריים
==הערות שוליים==

*
*
*
קטגוריה:כוכבי לכת
קטגוריה:גרמי שמיים
פירמוס ותיסבי

ציור מהמאה ה-16 של פירמוס ותיסבי
פִּירָמוֹס ותיסבֵּי (במקור: Πύραμος καὶ Θίσβη) הוא סיפור קצר מהמיתולוגיה היוונית, המספר על זוג אוהבים והקשר ביניהם, המסתיים בסוף טרגי. הסיפור היווה השראה רבה לאמנים רבים ובכל העולם ניתן למצוא יצירות שמתארות אותו, כגון רומיאו ויוליה.

== עלילה ==
פירמוס ותיסבי הם שני שכנים שהתאהבו והוריהם התנגדו לקשר ביניהם, והם נאלצו לשמור עליו בסוד. פירמוס מצא סדק בקיר משותף של בתיהם, הרחיב אותו, ודרכו הם דיברו זה עם זה. לבסוף החליטו להיות ביחד, ברחו, וקבעו להפגש ליד בית קברות. תיסבי הקדימה וכעבור זמן מה ראתה לביאה, שירדה למעיין להרוות את צמאונה לאחר ציד. תיסבי נבהלה ורצה למקום מחבוא, ובמהלך ריצתה צעיפה נפל לאדמה, ונמצא על ידי הלביאה, שקרעה אותו לגזרים.

פירמוס, שהגיע למקום זמן קצר לאחר מכן, לא מצא את תיסבי, אך ראה את צעיפה מוטל על הרצפה וקרוע לגזרים. בנוסף, דם הטרף של הלביאה הכתים את הצעיף, ופירמוס טעה וחשב שתיסבי נטרפה, ומרוב צער התאבד. תיסבי יצאה ממחבואה וראתה שפירמוס מת, וחרבו העקובה מדם מוטלת לצדו, התאבלה עליו, והתאבדה אף היא. לפני מותה התפללה תיסבי לאלים שהיא ופירמוס לא יישכחו, ומכיוון שהתאבדו ליד עץ תפוחים, מאז ועד היום צבע התפוחים הוא אדום כדמם של השניים.

== בתרבות ==
במחזהו של ויליאם שקספיר "חלום ליל קיץ" ממחיזים בעלי המלאכה סיפור זה, אך עושים זאת בצורה נלעגת ומעוררים אצל הצופים צחוק, במקום הרגשות הנעלים שהם מנסים לעורר.

האסטרואיד שהתגלה ב-1866 נקרא על שם תיסבי.

==קישורים חיצוניים==

* 

קטגוריה:מיתולוגיה יוונית
קטגוריה:דמויות מהמיתולוגיה שעל שמן כוכב לכת מינורי
דן גדזוריץ'

דניאל "דן" גדזוריץ (בהולנדית: Daniel "Dan" Gadzuric; נולד ב-2 בפברואר 1978 בהאג) הוא כדורסלן עבר הולנדי ששיחק בעמדת הסנטר.

==קריירה מקצועית==
גדזוריץ' החל את הקריירה כששיחק ארבע עונות במדי אוניברסיטת UCLA וסיים אותן עם ממוצעים של 10.5 נקודות, 7.3 ריבאונדים ו-1.5 חסימות ב-24.1 דקות למשחק. הוא נבחר בדראפט 2002 במקום ה-34 על ידי מילווקי באקס. גדזוריץ' שיחק 8 עונות במדי מילווקי ובשנת 2010 הועבר בטרייד לקבוצת גולדן סטייט ווריורס. במהלך עונת 2010/2011 הועבר פעם נוספת בטרייד, לקבוצת ניו ג'רזי נטס.

== חייו האישיים ==
אביו של גדזוריץ' הוא מסנט וינסנט והגרנדינים ואימו מסרביה. הוא נשוי לליזט ויש להם שני ילדים. הוא הקים יחד איתה את קרן גדזוריץ' (Gadzuric Foundation).

== קישורים חיצוניים ==

* [https://web.archive.org/web/20100110213809/http://gadzuricfoundation.org/ קרן גדזוריץ']
* [http://www.nba.com/playerfile/dan_gadzuric פרופיל] באתר ה-NBA

קטגוריה:כדורסלנים הולנדים
קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלני טקסס לג'נדס
קטגוריה:כדורסלני ניו ג'רזי נטס
קטגוריה:כדורסלני מילווקי באקס
קטגוריה:כדורסלני גולדן סטייט ווריורס
קטגוריה:כדורסלני ניו יורק ניקס
קטגוריה:כדורסלני לוס אנג'לס לייקרס
קטגוריה:כדורסלני ג'יאנגסו דרגונס
קטגוריה:בחירות דראפט של מילווקי באקס
קטגוריה:הולנדים שנולדו ב-1978
מקרא משוכתב

מקרא משוכתב (Rewritten Bible) או סיפור מקראי משוכתב הוא סוגה ספרותית שהייתה נפוצה בתקופת בית שני. ייחודה בכך שהסופרים השונים כותבים את המקרא מחדש בפרפרזה. גזה ורמש (Geza Vermes), שהיה הראשון לעמוד על טיבה של סוגה זו, מגדיר אותה כסיפור שעוקב אחר הרצף המקראי אבל כולל גם תוספות והרחבות רבות. יעקב כדורי (ג'יימס קוגל) סבור כי מאחורי השכתוב המקראי עומד לעיתים קרובות גם רקע פרשני. כלומר, השכתוב לא נעשה מתוך דחף יצירתי סתמי אלא מתוך רצון לפרש את סיפורי המקרא. הגדרתה של סוגה זו היא הגדרה מודרנית, ואין משמעותה שהכותבים של הספרים השונים מסוגה זו ראו את עבודתם כבעלת מצע ומאפיינים משותפים לספרים האחרים מאותה סוגה.

בשיטה זו המחבר מנסח מחדש את המקרא בסגנונו הוא ובתוך כך הוא מפרש מילים קשות, ממלא פערים בסיפור המקראי, ומשלב אגדות שונות ברצף הסיפור. לסוגה זו משויכים החיבורים הבאים: ספר היובלים, החלקים הראשונים של קדמוניות היהודים ליוסף בן מתתיהו, קדמוניות המקרא, המגילה החיצונית לבראשית, דברי הימים של משה רבנו וכן ספר הישר המאוחר. 

דוגמה לכך ניתן להביא מספר הישר המשכתב את : "וַיֹּאמֶר קַיִן אֶל הֶבֶל אָחִיו וַיְהִי בִּהְיוֹתָם בַּשָּׂדֶה וַיָּקָם קַיִן אֶל הֶבֶל אָחִיו וַיַּהַרְגֵהוּ", סיפור זה קצר וסתום. לא נאמר כלל מה אמר קין להבל ומהו המעשה שאירע בשדה שהוביל לרצח. הפרשנים והמדרשים השונים מתמודדים עם הקושי כל אחד על פי דרכו. וכך מתמודד עמו ספר הישר:

ספר הישר אינו מביא את הפסוק כלשונו ומפרשו כפי שעושים מדרשי אגדה, אלא נוקט בדרך אחרת: הוא מרחיב ומשכתב את הכתוב, מציע את הדברים בפרפרזה משלו ומשלב מסורת אגדה המשלימה את הפערים שהותיר המספר המקראי.

==לקריאה נוספת==
*Geza Vermes, Scripture and Tradition in Judaism, Leiden 1973
*עלי יסיף, סיפור העם העברי, עמ' 64-58, ירושלים תשנ"ד
*יהושע לוינסון, הסיפור שלא סופר, אמנות הסיפור המקראי המורחב במדרשי חז"ל, ירושלים תשס"ה

*
קטגוריה:סוגות ספרותיות
קטגוריה:פרשנות המקרא
קטגוריה:הספרים החיצוניים
קטגוריה:המקרא בתרבות ובאמנות
צ'ארלי פטון

צ'ארלי פטון (באנגלית: Charlie או Charley Patton; בין 1887 ל-1891 - 28 באפריל 1934) היה מוזיקאי מחלוצי הבלוז. המוזיקה שלו היא החוליה המקשרת בין "שירי העבודה" של צאצאי העבדים האפרו-אמריקאים והדלתא בלוז, לכן נחשב ל"אבי הדלתא בלוז" ולאחד מאמני הבלוז הראשונים.

==תולדות חייו==
נולד וחי כל חייו בדלתא של מיסיסיפי להורים שהיו אריסים, ככל הנראה היו בין אבותיו בנוסף על אפרו-אמריקאים גם סבתא מאומת הצ'רוקי. שנת לידתו אינה ידועה והוצעו שנים שונות בין 1887 ל-1891. הוא ניגן גיטרה מנערותו והופיע בפני קהל פועלים מזדמן. ב-1900 לערך עברה משפחתו לחוות קטיף כותנה ליד העיירה רולוויל (Ruleville), מיסיסיפי. שם הכירו אותו מאוחר יותר מוזיקאים כג'ון לי הוקר, רוברט ג'ונסון והאולין וולף, שיהיו למעצבי סגנון הדלתא בלוז.

המוזיקה שלו קדמה לבלוז 12 תיבות והיה לה עדיין קשר חזק למוזיקה אפריקאית, ספיריטואלס ושירי קריאה ותגובה. הוא ניגן שירים רבים משלו ומשל אחרים, תוך ביצוע להטוטים עם הגיטרה כגון נגינה מאחורי הגב, מאחורי הראש או בין הרגליים (להטוטנות שהופגנה שנים רבות לאחר מכן על ידי ג'ימי הנדריקס) ושר בקול בעל עוצמה למרות ממדי גופו הקטנים (גובהו היה כ-165 סנטימטר). עקב כך היה ממוזיקאי נודד למוזיקאי שקיבל הזמנות להופיע בפני קהל בירידים כפריים, בפני פועלים בשולי השדות ובברים.

פטון החל להקליט מאוחר יחסית, רק ב-1929. בין השירים שכתב ניתן למנות את "Pony Blues", "Banty Rooster Blues", "Mississippi BoWeavil" ו-"Down The Dirt Road". ב-1934 נפטר ממחלת לב.

==הוקרה והערכה==
בשנת 1980 נמנה עם קבוצת האמנים הראשונה שנבחרה להיכל התהילה של הבלוז.

אסופת הקלטותיו "Screamin' and Hollerin' the Blues: The Worlds of Charley Patton" מ-2003 זכתה בפרס גראמי לאסופה ההיסטורית הטובה ביותר לאותה שנה.

בוב דילן הקדיש את שירו "(High Water (For Charley Patton" מתקליטו "Love and Theft" מ-2001 לפטון.

==המוזיקה של צ'ארלי פטון==
{|
|Banty Rooster Blues||Bird Nest Bound||Dry Well Blues||Down the Dirt Road Blues
|-
|High Water Everywhere I||High Water Everywhere II||Elder Green Blues||Going to Move to Alabama
|-
|High Sherriff Blues||It Won’t Be Long||Mississippi Bo Weavil||Moon Going Down
|-
|Pony Blues||Poor Me||Shake It and Break It||Screamin’ and Hollerin’
|-
|Spoonful Blues||When Your Way Gets Dark||Green River Blues||Hammer Blues
|}

==לקריאה נוספת==
<div style="direction: ltr;">
* Calt, Stephen; Gayle Wardlow (1988). King of the Delta Blues, The Life and Music of Charlie Patton, Newton, NJ: Rock Chapel Press. 
</div>

==קישורים חיצוניים==

* [http://www.cactus-records.com/ofakim.html צ'ארלי פטון – הוא יבוא], טור אישי של המתרגם לעברית 
* 
* [http://www.southernmusic.net/charliepatton.htm דף באתר "מוזיקה דרומית"] 
* [http://www.cr.nps.gov/delta/blues/people/charley_patton.htm דף באתר "דלתא בלוז"] 
* [https://web.archive.org/web/20070928175851/http://www.starrgennett.org/stories/profiles/charley_patton.htm פרופיל באתר Starrgennett] 
* 

==הערות שוליים==

קטגוריה:מוזיקאי בלוז
קטגוריה:זמרים אמריקאים
קטגוריה:גיטריסטים אמריקאים

קטגוריה:אמריקאים שנולדו ב-1891
קטגוריה:אמריקאים שנפטרו ב-1934
יואן ז'ולדיה

יואן ז'ולדיה (ברומנית: Ioan Joldea, ידוע גם כ"ז'ולדיה וודה" Joldea Vodă) היה טוען לכתר של מולדובה לתקופה של שמונה ימים, בין התאריכים 4 בספטמבר – 12 בספטמבר 1552.

== חייו ==
ז'ולדיה היה בויאר מולדבי בדרגת קומיס, ללא יחוס מיוחד, ששרת תחת כמה משליטי מולדובה מבית מושאט. לפי הכרוניקון האיטלקי אנטוניו מריה גרציאני, ז'ולדיה היה גבר טוב מראה, תכונה שלדעתו הייתה בעלת משקל בבחירתו.
אחרי ששתי קבוצות בויארים - אחת במולדובה עצמה, ואחת בגלות פולין, יזמו קשר שהביא לרציחתו של השליט שטפאן רארש ב-1 בספטמבר 1552, הנסיכה אלנה אקטרינה לבית ברנקוביץ, אלמנתו של פטרו רארש, ביקשה להבטיח את עתידו של בן הזקונים שלה, קונסטנטין, שהיה קטין בן עשר בערך. לשם כך, היא קידמה בינתיים את יואן ז'ולדיה כמועמד לכתר מולדובה והציעה לו את ידה של בתה רוקסנדרה. הוורניק הגדול ("מארה וורניק") גבריל מובילה וההטמאן, "השוער של סוצ'אבה", יון סטורדזה הסכימו לתוכניתה ויחד עם הבויארים הקושרים המולדבים הכתירו את ז'ולדיה. המהלך של הנסיכה אלנה ושל הבויראים מסביבה התקבל בפולין בזעם.

בתמיכת המגנאט של בלז, שניאבסקי ואצילים פולנים אחרים, הבויארים הגולים בפולין הכתירו כשליט של מולדובה את אחד מהם, ה"סטולניק פטרו" או "פטריה", לכאורה בן מחוץ לנישואים של השליט בוגדאן בעל עין אחת בטקס שהתקיים ביישוב טרמבובלה. השליט החדש קיבל את השם "אלכסנדרו לפושניאנו". אחרי רציחתו של שטפאן רארש חיילים הנאמנים ללפושניאנו וכוח צבאי פולני ליוו אותו למולדובה. מלך פולין עצמו, זיגמונד השני אוגוסט תמך במועמדותו של לפושניאנו והשליט הטרי וחסידיו נשבעו לו אמונים. 

הפלג שתמך בז'ולדיה התפזר מהר ורבים מחבריו עברו למחנה של לפושניאנו.
חיילים פולנים ומולדבים בפיקודו של הוורניק מוצוק תפסו את ז'ולדיה בדרך לחתונה בסוצ'אבה, בכפר שׁיפוֹטֶה על נהר ז'יז'יה. כעבור ימים אחדים נפלו לידי אנשיו של לפושניאנו גם הנסיכה אלנה אקטרינה ובנה הקטן. הנסיכה אלנה אקטרינה נחנקה למוות וקונסטנטין רארש מת כעבור שנתיים ב-1554. ליואן ז'ולדיה נכרת האף, על מנת לכער את פניו ושיאבד כל סיכוי לממש את שאיפותיו. הוא נשלח למנזר שבו נפטר בתאריך בלתי ידוע.

השליט החדש אלכסנדרו לפושניאנו הוכתר כשליט של "מולדוולאכיה" בעיירה הרלאו ב-12 בספטמבר 1552 ולאחר מכן נכנס לעיר הבירה סוצ'אבה.
לפי הכרוניקון גריגורה אורקה יואן ז'ולדיה היה שליט של מולדובה לשלושה ימים בלבד. 
את ארוסתו, רוקסנדרה, הבת של פטרו רארש ושל אלנה ברנקוביץ', ולפיכך בת דודו לכאורה, לקח אלכסנדרו לפושניאנו לעצמו לאשה כדי לחזק עוד יותר את יחוסו.

==בני משפחתו==
אחיו של יואן ז'ולדיה, הבויאר בדרגת ארמאש, שטפאן ז'ולדיה שרת במצודת ניאמץ. שטפאן ז'ולדיה היה אב לשתי בנות - מרגיטה או מרגיוליצה ותאודורה. תאודורה התנזרה והפכה בגלל חייה הסגפניים ומעשי נסים שבהם הייתה מעורבת, לתאודורה הקדושה מסיחלה. היא חייתה במנזרים במזרח ולאכיה ובחבל מולדובה והייתה לרומניה הראשונה שהוכרה כקדושה של הכנסייה האורתודוקסית. ייתכן כי בני משפחה אחרים של ז'ולדיה נמלטו לטרנסילבניה - לכפר מיטיטל על יד אוראדיה.

==קישורים חיצוניים==
*גריגורה אורקה - כרוניקה של ארץ מולדובה פרק 143 ב wikisource 
* 2. Constantin C.Giurescu - Istoria Românilor vol Editura Ştiinţifică şi Enciclopedică, Bucureşti, 1976 קונסטנטין ק. ג'ורסקו - תולדות הרומנים - כרך ב, בוקרשט, 1976. 
*[http://genealogy.euweb.cz/balkan/balkan18.html אילן היוחסין של בית מושאט] 
*[https://web.archive.org/web/20180926151131/http://www.istoria.md/articol/587/Ioan_Joldea,_domn_al_Moldovei על ז'ולדיה -חומר תיעודי מאת טיבריו צ'ובאנו - ברשת] 

קטגוריה:ילידי 1500
קטגוריה:שליטי נסיכות מולדובה
חולין על טהרת הקודש

בהלכות טומאה וטהרה, חולין על טהרת הקודש הוא כינוי הלכתי לאוכל שאין עליו קדושת תרומה או קודש, אבל בעליו החליט להתייחס אליו כאוכל קדוש, שאסור לטמאו ואסור לאכלו בטומאה, כדי להרגיל את עצמו לשמור את אוכלי הקדשים בטהרה, כך שגם אוכלי הקדשים שברשותו, יישארו בטהרה. 

לרוב, דרך הכוהנים, האוכלים תרומה, להחיל קדושה זו, על מאכלי בשר, שכן קדשי המזבח הם בשר. למרות שקדשי המזבח הם בקר וצאן, נהגו הכוהנים להחיל קדושה זו גם על בשר חיה, שכן כל סוגי הבשר דומים זה לזה בצורתם, וניתן להחליף ביניהם, וכדי להרגיל עצמם באכילת בשר בטהרה, הם הרגילו את עצמם בכל מיני הבשר. לפי הרמב"ם, הכוהנים רצו בכך להבדל ממאכלי העמי הארצות- אנשים שאינם בקיאים בהלכה, שמאכליהם טמאים מכיוון שאינם יודעים לשמור על עצמם בטהרה.

באופן דומה, חולין על טהרת תרומה הם חולין שההתייחסות אליהם הם כמו אל תרומה, שקדושתה פחותה מקדשים, למשל בכך שאין בה את דרגת רביעי לטומאה. קדושה זו החילו הכוהנים רק על פירות, שכן תרומה מופרשת רק מפירות הצומחים מהקרקע, ולא מהחי.

כמו כן, חולין על טהרת פרה הם חולין שנשמרו אף מטומאת חמישי לטומאה, הקיימת רק בדיני פרה אדומה.

==ההלכה==
בחולין על טהרת הקודש עצמם, נחלקו התנאים, האם דינם ממש כשל קודש, ובעוד שרבי אליעזר בן צדוק סבור שדינם כשל תרומה ויש בה אף את שלישי לטומאה, סבורים שאר החכמים שדינם פחות מעט משל קודש, ואין בה את דיני שלישי ורביעי לטומאה. לפי רבי אליעזר, קיים בה אף רביעי לטומאה, ממש כשל קודש.

כאשר אדם מחמיר על עצמו שמאכליו יהיו "חולין על טהרת הקודש" או על טהרת תרומה, חל איסור מדרבנן על האוכל ועליו, שעליו לקיים את מנהגו ואינו יכול לטמא את האוכל. דין זה נגזר מדיני נדר וקונם, בהם ניתנה רשות וסמכות הלכתית לאדם לאסור על עצמו את המותר לו. לפי דעה אחת, אין כוח לאדם להתפיס (=להחיל) קדושת קודש על חולין, ורק קדושת תרומה הוא יכול להתפיס. במשנה מובא שיוחנן בן גודגדא הקפיד כל ימיו על טהרת הקודש.

==ראו גם==
* חבר (הלכה)
*פירות חולין

==הערות שוליים==

קטגוריה:דרגות הטומאה
רוגובה (ליטא)

רוגובה (בליטאית: Raguva; ביידיש: ראגאווא, ראָגעווע (רוֹגֶבֶה); ברוסית: Рогово (Rogovo); בפולנית: Rogów) היא עיירה קטנה במחוז פוניבז' בצפון ליטא. על פי מפקד האוכלוסין שנערך ב-2001 התגוררו בעיירה 610 תושבים.

עד מלחמת העולם השנייה התקיימה במקום קהילה יהודית שמנתה ערב השואה כ-600 נפשות. אחד מרבניה הידועים של העיירה היה הרב משה מישל שמואל שפירא מחבר הספר "תבואות שמש". על פי נתוני "איגוד יוצאי ליטא בישראל" נרצחו רבים מבני הקהילה בפיוסט באלול תש"א, אוגוסט 1941.

==קישורים חיצוניים==

* 

==הערות שוליים==
 

קטגוריה:ליטא: עיירות
קטגוריה:מחוז פוניבז'
1955 בארצות הברית

1955 בארצות הברית הייתה השנה בה חגגה ארצות הברית 179 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית)
* סגן הנשיא: ריצ'רד ניקסון (המפלגה הרפובליקנית)

== אירועים בולטים ==

15 באפריל: איש העסקים ריי קרוק פותח את מסעדת האבטיפוס לסניפי רשת המזון המהיר מקדונלד'ס ביישוב דס פליינס שבמדינת אילינוי
* 24 בינואר – נפתחת תערוכת הצילום "משפחת האדם" במוזיאון לאמנות מודרנית בניו יורק.
* 22 בינואר – הפנטגון מכריז לראשונה על כך שארצות הברית עוסקת בפיתוח טילים בליסטיים מונחים בין-יבשתיים אשר יהיו בעלי טווח פגיעה גדול במיוחד ויהיו מיועדים לנשיאת ראשי נפץ גרעיניים.
* 15 באפריל – איש העסקים ריי קרוק פותח את מסעדת האבטיפוס לסניפי רשת המזון המהיר מקדונלד'ס ביישוב דס פליינס שבמדינת אילינוי. בהמשך הצליח קרוק להפוך את רשת מקדונלד'ס לאחת מרשתות המזון המהיר המצליחות ביותר בעולם. 
* 15 באפריל – הפיזיקאי אלברט איינשטיין נפטר בגיל 76 בבית החולים שבפרינסטון, ניו ג'רזי כתוצאה מדימום פנימי.
* 18 ביולי – פארק השעשועים דיסנילנד נפתח לציבור באנהיים שבקליפורניה.
* 19 באוגוסט – סערת ההוריקן "דיאן" הורגת 200 בני אדם במזרח ארצות הברית וגורמת לנזק בעלות של מיליארד דולרים.
* 22 באוגוסט – רכבת משא פוגעת ישירות באוטובוס בית הספר בטנסי. באירוע נהרגים 10 תלמידים.
* 30 בספטמבר – השחקן ג'יימס דין נהרג בתאונת דרכים.
* 1 בנובמבר – צעיר אמריקני מטמין פצצה במטוס שבו נוסעת אמו, בתקווה להשיג את ביטוח החיים שלה, וגורר את התרסקות טיסה 692 של יונייטד איירליינס 
* 1 בדצמבר – רוזה פארקס נעצרת במונטגומרי לאחר שהיא מסרבת לפנות את מקומה באוטובוס לאדם לבן 
* 31 בדצמבר – ג'נרל מוטורס הופך לתאגיד האמריקאי הראשון שמרוויח מעל מיליארד דולרים בשנה.

== נולדו ==
* 18 בינואר – קווין קוסטנר, שחקן קולנוע אמריקאי
* 26 בינואר – אדי ואן היילן, גיטריסט אמריקאי
* 27 בינואר – ג'ון רוברטס, נשיא בית המשפט העליון של ארצות הברית 
* 8 בפברואר – ג'ון גרישם, סופר אמריקאי 
* 21 בפברואר – קלסי גראמר, שחקן אמריקאי
* 24 בפברואר – סטיב ג'ובס מנכ"ל אפל וממקימיה 
* 19 במרץ – ברוס ויליס, שחקן קולנוע אמריקאי
* 16 במאי – דברה וינגר, שחקנית קולנוע יהודיה אמריקאית
* 2 ביוני – דיינה קארווי, שחקן קולנוע וקומיקאי אמריקאי 
* 22 ביולי – וילם דפו, שחקן קולנוע אמריקאי רבגוני 
* 28 באוקטובר – ביל גייטס מייסד שותף של חברת מיקרוסופט 
* 5 בנובמבר – קריס ג'נר, אשת עסקים, אשת חברה וידוענית אמריקאית 
* 13 בנובמבר – וופי גולדברג, שחקנית, קומיקאית וזמרת אמריקאית 

== נפטרו ==
[[אלברט איינשטיין]]
* 12 במרץ – צ'ארלי פארקר, סקסופוניסט ג'אז אמריקאי (נולד ב-1920) 
* 7 באפריל – תידה בארה, כוכבת סרטים אילמים אמריקאית יהודייה (נולדה ב-1885) 
* 18 באפריל – אלברט איינשטיין, פיזיקאי גרמני יהודי, אבי תורת היחסות (נולד ב-1879) 
* 23 ביולי – קורדל הול, מדינאי אמריקאי (נולד ב-1871) 
* 30 בספטמבר – ג'יימס דין, שחקן קולנוע אמריקאי (נולד ב-1931) 

== קישורים חיצוניים ==

*
1954 בארצות הברית

1954 בארצות הברית הייתה השנה בה חגגה ארצות הברית 178 שנה מיום היווסדה.

== הנהגה ==
* הנשיא: דווייט אייזנהאואר (המפלגה הרפובליקנית)
* סגן הנשיא: ריצ'רד ניקסון (המפלגה הרפובליקנית)

== אירועים בולטים ==

נאוטילוס, הצוללת האטומית הראשונה]]
* 21 בינואר – מיימי אייזנהאואר הגברת הראשונה של ארצות הברית משיקה את הנאוטילוס, הצוללת האטומית הראשונה, בגרוטון קונטיקט 
* 23 בפברואר – לראשונה, חיסון נגד פוליו מחולק בפיטסבורג שבמדינת פנסילבניה. 
* 1 במרץ – ארבעה לאומנים פוארטוריקנים פותחים באש מיציע אולם מליאת בית הנבחרים של ארצות הברית בוושינגטון. חמישה מחברי הבית נפצעים
* 7 באפריל – הנשיא דווייט אייזנהאואר מציג לראשונה את תאוריית הדומינו 
* 17 במאי – פסק דין בראון נגד מועצת החינוך: בית המשפט העליון של ארצות הברית קובע כי הפרדה על רקע גזעי בחינוך הציבורי בארצות הברית היא בלתי חוקתית 
* 24 באוגוסט – חוק הפיקוח על קומוניסטים נכנס לתוקף בארצות הברית. המפלגה הקומוניסטית האמריקאית מוצאת אל מחוץ לחוק 
* 29 בנובמבר – נקודת הכניסה הראשית למהגרים בנמל ניו יורק, באליס איילנד, נסגרת 
* 23 בדצמבר – השתלת הכליה הראשונה מתבצעת בבית חולים בבוסטון

== נולדו ==
* 12 בינואר – הווארד סטרן, שדרן רדיו אמריקאי
* 29 בינואר – אופרה וינפרי, שחקנית ומנחת טלוויזיה אמריקאית
* 15 בפברואר – מאט גריינינג, מאייר קומיקס אמריקאי, יוצר תוכנית הטלוויזיה משפחת סימפסון ופיוצ'רמה 
* 18 בפברואר – ג'ון טרבולטה, שחקן קולנוע אמריקאי
* 1 במרץ – רון הווארד, שחקן ובמאי קולנוע אמריקאי
* 9 באפריל – דניס קווייד, שחקן אמריקאי
* 23 באפריל – מייקל מור, במאי קולנוע וסופר אמריקאי
* 29 באפריל – ג'רי סיינפלד, שחקן טלוויזיה וקומיקאי אמריקאי
* 19 ביוני – קת'לין טרנר, שחקנית אמריקאית
* 13 בנובמבר – כריס נות', שחקן אמריקאי
* 11 בדצמבר – ג'רמיין ג'קסון, מוזיקאי אמריקאי
* 18 בדצמבר – ריי ליוטה, שחקן אמריקאי
* 28 בדצמבר – דנזל וושינגטון, שחקן קולנוע אמריקאי

== נפטרו ==
* 21 באפריל – אמיל פוסט, מתמטיקאי אמריקאי (נולד ב-1897) 

== קישורים חיצוניים ==

*
1953 בארצות הברית

1953 בארצות הברית הייתה השנה בה חגגה ארצות הברית 177 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית) עד 20 בינואר, דווייט אייזנהאואר (המפלגה הרפובליקנית)
* סגן הנשיא: אלבן ברקלי (המפלגה הדמוקרטית) עד 20 בינואר, ריצ'רד ניקסון (המפלגה הרפובליקנית)

== אירועים בולטים ==

[[דווייט אייזנהאואר מושבע כנשיא ה-34 של ארצות הברית]]
* 7 בינואר – נשיא ארצות הברית, הארי טרומן, מודיע על פיתוחה של פצצת המימן 
* 20 בינואר – דווייט אייזנהאואר מושבע כנשיא ה-34 של ארצות הברית.
* 26 במרץ – יונה סאלק מכריז על פיתוח החיסון כנגד מחלת הפוליו 
* 8 ביוני – פלינט-ווסטר: 115 הרוגים בסופת טורנדו אשר מכה בעיר פלינט שבמישיגן. זהו הטורנדו האחרון שגבה יותר מ-100 קורבנות.
* 19 ביוני – אתל ויוליוס רוזנברג מוצאים להורג בארצות הברית אחרי שהורשעו בריגול לטובת ברית המועצות ובמסירת סודות הגרעין האמריקאים 
* 27 ביולי – מלחמת קוריאה מסתיימת: ארצות הברית, סין, קוריאה הצפונית וקוריאה הדרומית חותמות על הפסקת אש 
* 19 באוגוסט – המלחמה הקרה: ה-CIA מסייע להפלת ממשלתו של מוחמד מוסאדק באיראן, ולחזרתו לשלטון של השאח מוחמד רזה שאה פהלווי 
* 30 בדצמבר – הטלוויזיות הצבעוניות הראשונות מוצעות למכירה בארצות הברית

== נולדו ==
* 8 בפברואר – מרי סטינבורגן, שחקנית אמריקאית 
* 13 ביוני – טים אלן, שחקן אמריקאי
* 22 ביוני – סינדי לאופר, זמרת פופ אמריקאית 
* 11 באוגוסט – האלק הוגאן (טרי ג'ין בולאה), מתאבק מקצועי 
* 8 בדצמבר – קים בייסינגר, שחקנית אמריקאית 
* 9 בדצמבר – ג'ון מלקוביץ', שחקן קולנוע אמריקאי

== נפטרו ==
* 19 במאי – אריך מנדלסון, אדריכל אמריקאי יהודי (נולד ב-1887) 
* 19 ביוני – יוליוס ואתל רוזנברג, הורשעו בריגול והוצאו להורג (נולדו ב-1918 ו-1915 בהתאמה) 
* 28 בספטמבר – אדווין האבל, אסטרונום אמריקאי (נולד ב-1889) 
* 27 בנובמבר – יוג'ין או'ניל, מחזאי אמריקאי (נולד ב-1888) 

== קישורים חיצוניים ==

*
1952 בארצות הברית

1952 בארצות הברית הייתה השנה בה חגגה ארצות הברית 176 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית)
* סגן הנשיא: אלבן ברקלי (המפלגה הדמוקרטית)

== אירועים בולטים ==

* 27 בפברואר – עצרת האו"ם מתכנסת לראשונה במשכנה הקבוע בניו יורק 
* 28 באפריל – מסתיים שלטון הכיבוש האמריקני ביפן 
* 3 במאי – הקצינים האמריקנים ג'וזף פלטשר וויליאם בנדיקט מצליחים להנחית לראשונה בהיסטוריה מטוס בקוטב הצפוני
* 25 ביולי – פוארטו ריקו הופכת לקהילה עם ממשל עצמי כחלק מארצות הברית 
* 1 בנובמבר – מבצע קיסוס - ארצות הברית עורכת את הפיצוץ הנסיוני הראשון של פצצת מימן 
* 6 בנובמבר – הרפובליקני דווייט אייזנהאואר מנצח בבחירות לנשיאות ארצות הברית.
* 20 בדצמבר – מטוס חיל האוויר האמריקני מתרסק באגם מוזס שבוושינגטון, 87 בני אדם נהרגו 

<gallery widths="180px" heights="120px" perrow="3">
File:IvyMike2.jpg|1 בנובמבר: מבצע קיסוס - ארצות הברית עורכת את הפיצוץ הנסיוני הראשון של פצצת מימן 
File:ElectoralCollege1952.svg|6 בנובמבר: הסנאטור הרפובליקני דווייט אייזנהאואר מנצח בבחירות לנשיאות ארצות הברית.
</gallery>

== נולדו ==
* 10 באפריל – סטיבן סיגל, שחקן אמריקאי ממוצא יהודי 
* 2 במאי – כריסטין ברנסקי, שחקנית אמריקאית 
* 14 במאי – רוברט זמקיס, במאי קולנוע אמריקאי, זוכה פרס אוסקר 
* 21 במאי – מיסטר טי, שחקן אמריקאי
* 20 ביוני – ג'ון גודמן, שחקן אמריקאי
* 1 ביולי – דן אקרויד, שחקן אמריקאי
* 3 ביולי – לורה ברניגן, זמרת אמריקאית (נפטרה ב-2004)
* 11 ביולי – סטיבן לאנג, שחקן אמריקאי
* 15 ביולי – טרי אוקווין, שחקן אמריקאי
* 17 ביולי – דייוויד הסלהוף, שחקן וזמר אמריקאי
* 18 באוגוסט – פטריק סווייזי, שחקן קולנוע אמריקאי (נפטר ב-2009) 
* 16 בספטמבר – מיקי רורק, שחקן אמריקאי 
* 25 בספטמבר – כריסטופר ריב, שחקן קולנוע אמריקאי (נפטר ב-2004) 
* 22 באוקטובר – ג'ף גולדבלום, שחקן קולנוע אמריקאי
* 3 בנובמבר – רוזאן בר, קומיקאית, כוכבת טלוויזיה, מפיקה וסופרת אמריקאית 

== נפטרו ==
* 1 ביוני – ג'ון דיואי, פילוסוף, פסיכולוג ואיש חינוך אמריקאי (נולד ב-1859) 
* 19 באוקטובר – אדוארד קרטיס - מחלוצי הצילום במערב הישן של אמריקה (נולד ב-1868)
* 13 בנובמבר – מרגרט וייז בראון, סופרת ילדים אמריקאית (נולדה ב-1910)

== קישורים חיצוניים ==

*
1951 בארצות הברית

1951 בארצות הברית הייתה השנה בה חגגה ארצות הברית 175 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית)
* סגן הנשיא: אלבן ברקלי (המפלגה הדמוקרטית)

== אירועים בולטים ==

8 בספטמבר: [[חוזה סן פרנסיסקו מסיים באופן רשמי את המלחמה עם יפן]]
* 10 בינואר – חנוכת בית האו"ם בניו יורק 
* 27 בפברואר – אשרור התיקון ה-22 לחוקת ארצות הברית, המגביל את תקופת כהונתו של הנשיא לשתי כהונות 
* 12 במרץ – הקומיקס "דני שובבני" מתפרסם לראשונה בעיתונות ברחבי ארצות הברית 
* 29 במרץ – יוליוס ואתל רוזנברג מורשעים באשמת ריגול על סודות האטום האמריקאים לטובת ברית המועצות 
* 5 באפריל – בני הזוג יוליוס ואתל רוזנברג, נידונים למוות באשמת ריגול לטובת ברית המועצות 
* 11 באפריל – מלחמת קוריאה – נשיא ארצות הברית הארי טרומן מפטר את מפקד כוחות האו"ם בקוריאה, הגנרל דאגלס מקארתור 
* 1 בספטמבר – ארצות הברית, אוסטרליה וניו זילנד חותמות על ברית הגנה בשם ANZUS 
* 8 בספטמבר – בסן פרנסיסקו שבקליפורניה חותמות 48 מדינות על חוזה סן פרנסיסקו, הסכם שלום עם יפן המכיר רשמית בתום המערכה באוקיינוס השקט

== נולדו ==
* 12 בינואר – קירסטי אלי, שחקנית אמריקאית
* 17 במרץ – קורט ראסל, שחקן אמריקאי
* 10 באפריל – סטיבן סיגל שחקן קולנוע אמריקאי
* 19 במאי – ג'ואי ראמון, סולן להקת הפאנק ראמונס (נפטר ב-2001) 
* 26 במאי – סאלי רייד, אסטרונאוטית אמריקאית, האמריקאית הראשונה שטסה בחלל 
* 3 ביוני – ג'יל ביידן, הגברת הראשונה של ארצות הברית 
* 13 ביולי – דידי קון, שחקנית אמריקאית 
* 21 ביולי – רובין ויליאמס, קומיקאי ושחקן קולנוע וטלוויזיה אמריקאי
* 26 באוגוסט – אדוארד ויטן, פיזיקאי-מתמטיקאי אמריקאי, זוכה מדליית פילדס 
* 9 בספטמבר – מייקל קיטון, שחקן קולנוע אמריקאי
* 25 בספטמבר – מארק המיל, שחקן אמריקאי
* 5 באוקטובר – קארן אלן, שחקנית אמריקאית
* 1 בדצמבר – טריט ויליאמס, שחקן אמריקאי

== נפטרו ==
* 10 בינואר – סינקלר לואיס, סופר, עיתונאי ומחזאי אמריקאי (נולד ב-1885) 
* 26 במאי – לינקולן אלזוורת', חוקר ומגלה ארצות אמריקני (נולד ב-1880) 
* 14 באוגוסט – ויליאם רנדולף הרסט, איל עיתונות אמריקאי (נולד ב-1863)

== קישורים חיצוניים ==

*
1950 בארצות הברית

1950 בארצות הברית הייתה השנה בה חגגה ארצות הברית 174 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית)
* סגן הנשיא: אלבן ברקלי (המפלגה הדמוקרטית)

== אירועים בולטים ==

* 31 בינואר – הארי טרומן, נשיא ארצות הברית, מכריז על תוכנית לפיתוח פצצת מימן 
* 17 במרץ – חוקרים מאוניברסיטת ברקלי בקליפורניה מכריזים על יצירת היסוד הכימי מספר 98, לו הם קוראים קליפורניום 
* 1 באפריל – מפקד האוכלוסין האמריקאי לשנת 1950 קובע כי אוכלוסיית תושבי ארצות הברית מונה כ-150,697,361 בני אדם.
* 17 ביוני – השתלת הכבד הראשונה בעולם מתבצעת על ידי ד"ר ריצ'רד לאולר בשיקגו 
* 25 ביוני – מלחמת קוריאה פורצת 
* 28 ביוני – מלחמת קוריאה: סיאול נכבשת על ידי חיילי קוריאה הצפונית 
* 5 ביולי – מלחמת קוריאה: כוח המשימה סמית - הקרב הראשון בים כוחות אמריקאי וצפון-קוריאנים 
* 7 באוקטובר – כוחות ארצות הברית פולשים לקוריאה בחצותם את קו-הרוחב 38 
* 1 בנובמבר – שני לאומנים פוארטוריקנים ניסו להתנקש בחיי הנשיא טרומן בוושינגטון
* 8 בנובמבר – קרב האוויר הראשון בהיסטוריה בין שני מטוסי סילון: מטוס F-80 אמריקאי מפיל שני מטוסי מיג-15 של קוריאה הצפונית, במהלך מלחמת קוריאה 
* 29 בנובמבר – מלחמת קוריאה: כוחות קוריאה הצפונית וסין מאלצים את כוחות האו"ם לסגת בבהילות מקוריאה הצפונית 
* 10 בדצמבר – הדיפלומט האמריקאי ראלף באנץ' מקבל פרס נובל לשלום על מאמצי התיווך שלו בין ישראל למדינות ערב, והופך לאדם השחור הראשון הזוכה בפרס זה 
* 12 בדצמבר – עם מות בעלה, פאולה אקרמן ממלאת את מקומו כרב הקהילה במרידיאן, מיסיסיפי, והופכת לאישה הראשונה שמכהנת כרב.

== נולדו ==
* 10 בפברואר – מארק ספיץ, שחיין אמריקאי
* 18 בפברואר – סיביל שפרד, שחקנית אמריקאית
* 11 במרץ – בובי מקפרין, מוזיקאי אמריקאי
* 18 באפריל – קני אורטגה, יוצר סרטים
* 28 באפריל – ג'יי לנו, קומיקאי ומנחה טלוויזיה אמריקאי
* 13 במאי – סטיבי וונדר, זמר, פסנתרן, בסיסט, ומתופף אמריקאי, 21 פעמים זוכה פרס גראמי 
* 11 באוגוסט – סטיב ווזניאק, חלוץ מחשוב אישי 
* 1 בספטמבר – פיל מק'גרו, שחקן אמריקאי 
* 21 בספטמבר – ביל מארי, שחקן, קומיקאי, במאי קולנוע ומפיק אמריקאי
* 20 באוקטובר – טום פטי, זמר אמריקאי
* 31 באוקטובר – ג'ון קנדי, שחקן קנדי

== נפטרו ==
* 19 במרץ – אדגר רייס בורוז סופר אמריקאי (נולד ב-1875) 
* 11 באפריל – ביינברידג' קולבי, מזכיר המדינה של ארצות הברית (נולד ב-1869) 
* 23 באוקטובר – אל ג'ולסון, זמר, שחקן וקומיקאי יהודי-אמריקאי (נולד ב-26 במאי 1886) 

== קישורים חיצוניים ==

*
קפלר-11

Kepler-11 הוא כוכב דמוי שמש שסביבו מערכת כוכבי לכת בת שישה כוכבי לכת חוץ-שמשיים. הכוכב ממוקם בקבוצת הכוכבים הברבור במרחק של כ-2,000 שנות אור ממערכת השמש. הוא דומה מאוד לשמש מבחינת סיווגו ומסתו, אך גילו מוערך בכ-8 מיליארד שנים.

מערכת כוכבי הלכת נתגלתה על ידי טלסקופ החלל קפלר על ידי מדידת ירידה בבהירות נראית הכוכב כאשר כוכבי הלכת חולפים על פניו (שיטת הליקוי).
זו מערכת השמש החיצונית הראשונה שאותה גילה טלסקופ החלל קפלר לאחר מספר גילויים של מערכת בהן נתגלה עד כה כוכב לכת חוצני יחיד. ייחודה של מערכת זו בצפיפותם הרבה של כוכבי הלכת שנתגלו ובכך שנתבצעה מדידה ישירה של ההשפעה של כל ששת כוכבי הלכת על עוצמת האור של הכוכב (ליקוי) ולא על ידי השפעות עקיפות של כוכבי הלכת.

כוכבי הלכת במערכת מכונים באותיות b,c,d,e,f ו-g. מסותיהם של חמשת הראשונים נמצאות בתחום של 2 עד 14 פעמים מסת כדור הארץ, ואילו על האחרון ידוע כי מסתו קטנה מ-300 פעמים מסת כדור הארץ. כל ששת כוכבי הלכת שנתגלו סובבים במרחק של פחות מחצי יחידה אסטרונומית. 

{| class="toccolours sortable" border=1 cellspacing=0 cellpadding=2 align=right style="text-align:center; border-collapse:collapse; margin-left: 0; margin-right: auto;"
|- bgcolor="#a0b0ff"
! כוכב לכת
! מסה<small>(M<sub>E</sub>)</small>
! רדיוס<small>(R<sub>E</sub>)</small>
! צפיפות<small>(g/cm<sup>3</sup>)</small>
! זמן{{ש}}הקפה<br /><small>(d)</small>
! מרחקממוצע<small>(AU)</small>
! טמפרטורת{{ש}}פני שטח<small>(K)</small>
|-
! b
|| 4.3 || 1.97 || 3.1 || 10.30375 || 0.091 || 900
|-
! c
|| 13.5 || 3.15 || 2.3 || 13.02502 || 0.106 || 833
|-
! d
|| 6.1 || 3.43 || 0.9 || 22.68719 || 0.159 || 692
|-
! e
|| 8.4 || 4.52 || 0.5 || 31.9959 || 0.194 || 617
|-
! f
|| 2.3 || 2.61 || 0.7 || 46.68876 || 0.250 || 544
|-
! g
|| 300> || 3.66 || ? || 118.37774 || 0.462 || 400
|-
|}

{| class="wikitable"
|- bgcolor="#ffffff"
השוואה בין מרחקים של פלנטות במערכת קפלר-11 לבין הפלנטות הראשונות במערכת השמש. גודל הכוכב עצמו אינו בקנה מידה, היקף הפלנטות מוכפל בפקטור 50.
|}
==ראו גם==
*כוכב לכת חוץ-שמשי
*אזור ישיב
*קפלר-20

==קישורים חיצוניים==

* [http://www.nasa.gov/mission_pages/kepler/news/new_planetary_system.html פרסום באתר טלסקופ החלל קפלר על גילוי Kepler-11]
* [http://www.youtube.com/watch?v=WhWReKpM1tg&feature=player_embedded סרטון על גילוי Kepler-11]
* [ נתוני כוכבי הלכת של Kepler-11] באתר Exoplanets Data Explorer
* [http://exoplanet.eu/star.php?st=Kepler-11 נתוני כוכבי הלכת של Kepler-11] באתר Extrasolar Planets Encyclopaedia
* 

==הערות שוליים==

קטגוריה:מערכות כוכבי לכת
קטגוריה:קבוצת הכוכבים ברבור
קטגוריה:כוכבי הסדרה הראשית מסוג G
רפלקס הקאה

רפלקס ההקאה הוא רפלקס כיווץ של חלקו האחורי של הגרון הגורם להקאה, אשר נגרם לאחר מגע בחך הרך. הוא מיועד למנוע כניסת עצמים לגרון שלא כתוצאה מבליעה, ומונע מצבי חנק. רגישות הרפלקס שונה לכל אדם.

בליעה של עצם גדול, או הנחת חפץ בחלקו האחורי של הגרון, עלולים לגרום להפעלת הרפלקס. אנשים מסוימים (למשל בולעי חרבות), למדו כיצד לדכא רפלקס זה. אנשים הלוקים בהפרעות אכילה, כגון בולימיה, גורמים לעיתים להפעלת הרפלקס במכוון, כדי לגרום להקאה. גם שתיית משקאות אלכוהוליים מופרזת עלולה לגרום להפעלת הרפלקס ולהקאה.

קטגוריה:רפלקסים
שיטפון הבירה של לונדון

שיטפון הבירה התרחש ב-17 באוקטובר 1814, בלונדון, בריטניה. מקור השיטפון היה מבשלת הבירה "מו ושות'" (Meux and Company) ברחוב טוטנהם-קורט (Tottenham Court Road). מכל בירה ענק, שהכיל 610 אלף ליטרים, התפוצץ, וכתוצאה מכך נהרסו שאר המכלים שהיו באותו הבניין. כתוצאה מכך, 1,470,000 ליטרים של בירה געשו אל רחובות העיר.

גל הבירה הרס שני בתים וקיר בפאב טביסטוק ארמס, וכתוצאה מכך אחת העובדות הצעירות שם נלכדה מתחת להריסות. המבשלה פעלה באזור עני של לונדון, אזור שבו משפחות רבות התגוררו בקומות מרתף, שהתמלאו במהירות בבירה, ו-8 אנשים טבעו כתוצאה מהשיטפון. כמו כן, אנשים רבים שתו את הבירה. קיימות טענות אודות אדם אחד אשר מת כתוצאה מהרעלת אלכוהול<ref></ref>, אך הדבר לא הוכח.

המקרה הובא לבית המשפט, אך המושבעים פסקו כי האסון הוא תוצאה של "כוח עליון", כך שאיש אינו אחראי לאירוע. המבשלה נקלעה לקשיים כלכליים בעקבות אובדן הבירה, בעיקר משום שהמס עליה כבר שולם. בעלי המפעל פנו לפרלמנט וקיבלו החזר של המס, מה שאפשר למבשלה להמשיך ולפעול, על אף ההפסדים הכבדים.

המבשלה נסגרה ונהרסה בשנת 1922. במקומה עומד כיום תיאטרון דומיניון.

== ראו גם ==
* השיטפון בתמזה (1928)
* אסון הדבשה של בוסטון

== קישורים חיצוניים ==
* 
* [http://www.snopes.com/horrors/freakish/beer.asp "A Brew to a Kill"] מאת Barbara Mikkelson ב-Snopes.com
* [http://www.damninteresting.com/?p=50 "Beer Flood Claims Nine Souls"] מאת Alan Bellows ב-Damninteresting.com
*״[https://www.kan.org.il/Podcast/item.aspx?pid=13824 דומינו בירה]״ - פרק על תולדות הבירה והשיטפון הקטלני בפודקאסט ״[https://www.kan.org.il/Podcast/program.aspx/?progId=2019 מינהר הזמן]״, ״כאן״, תאגיד השידור הישראלי

== הערות שוליים ==

קטגוריה:לונדון: אסונות
קטגוריה:1814
קטגוריה:הממלכה המאוחדת: שיטפונות
קטגוריה:היסטוריה של הבירה
קטגוריה:דליפות תעשייתיות
ליקוק

ליקוק.
[[טיגריס מלקק את כפתו]]
ליקוק [[גלידה מגביע]]
ליקוק היא פעולה במסגרתה מעביר אדם או בעל חיים את לשונו על פני משטח כלשהו, לרוב תוך שהוא משאיר רוק על אותו משטח. לליקוק מטרות שונות בהם - טעימת המשטח. בעלי חיים מלקקים את עצמם למטרות רחצה וטיפוח ואף שותים בדרך זו.

==אצל בעלי חיים==
בעלי חיים מלקקים את עצמם לצורכי ניקיון וטיפוח. ביונקים בעלי פרווה, המרקם של לשון היונק מאפשרת ליונק לנקות את הפרווה שלו, לשחרר קשרים בשער הפרווה. כמו כן, יונקים נוהגים ללקק את ולדותיהם מיד לאחר הלידה, במטרה לנקות את מי השפיר. בנוסף ליקוק הולדות מביא להפעלת מערכת הנשימה והעיכול של הולד.

חתולים מלקקים את עצמם על מנת לקרר את גופם - הרוק המצטבר על הפרווה מתאדה ובכך מקרר את הגוף (בדומה לתפקיד הזעה אצל בני אדם).

השממית מנקה את עינייה באמצעות ליקוקן.

בעלי חיים רבים מלקקים משטחים רטובים לצורכי שתיה. באמצעות הליקוק מכניסים בעלי החיים מים לתוך פיהם.

בעלי חיים רבים (ובהם בקר וסוסים) מלקקים אבנים על מנת לקבל מינרלים נחוצים החסרים במזונם.

הלמורים משתמשים בליקוק לצורכי תקשורת חברתית, וכך גם אצל השימפנזות.

==אצל בני אדם==
ביחס לבעלי חיים אחרים, התועלת של בני אדם בליקוק מועטה ביותר. הלשון של בני האדם קצרה באופן יחסי ואינה גמישה, ולכן לא ניתן להשתמש בליקוק לצורכי שתייה או לניקיון (אף שבעת העתיקה היו שניקו את כלי האוכל שלהם באמצעות ליקוק בלבד, בעת החדשה דבר זה נחשב לא היגייני).

בלוטות הזיעה של בני האדם מייתרות את הצורך בליקוק לצורכי קירור.

בני אדם משתמשים בליקוק לצורך טעימת מזון, ומספר סוגי מזון עוצבו כדי להיאכל באופן זה, כגון שלגונים וסוגי סוכריות קשות (בעיקר סוכריות על מקל)

בני אדם משתמשים בליקוק להרטבת משטחים כמו בולי דואר ומעטפות להפעלת הדבק המשמש להדבקתם או לסגירתן. כמו כן קיים נוהג ללקק את האצבע ובאמצעותה להעביר דפים בספרים, וכן ללקק קצהו של חוט על מנת להקל על הכנסתו לקוף המחט.

בנוסף, לליקוק תפקיד משמעותי במין אוראלי. ליקוק של הפות נקרא קונילינגוס בעוד ליקוק של פי הטבעת נקרא אנאלינגוס.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:התנהגות
קטגוריה:לשון
רבי שמעיה

רבי שמעיה היה מחכמי צרפת במאה ה-11 ובתחילת המאה ה-12,

היה תלמידו המובהק של רש"י, וגם קרוב משפחתו. על פי רבנו תם היה חותנו של אחיו, וככל הנראה מדובר ברשב"ם. רש"י מכנה את רבי שמעיה "אחינו שמעיה" ומספר שבזכות לימודם המשותף בספר יחזקאל שינה ותיקן אחד מפירושיו. אברהם עפשטיין כינה אותו "מזכירו" ו"סופרו" של רש"י. תקופה ארוכה ישב בטרויש עירו של רש"י, וגם לאחר שעזב שמר על קשר עם רבו באמצעות מכתבים. בנו ר' משה ערך את ספר האורה.

== חיבוריו ==
רבי שמעיה השתתף עם רש"י בכתיבת פירושיו למקרא, ואף העתיק את פירושו לתורה וכתב גלוסות על פירושיו. רבי שמעיה נטה לפירושים על דרך הפשט, ובכמה מקומות העיר על דברי רש"י שהם לא פשט אמנם בשונה מחבריו, רשב"ם ור"י קרא, רבי שמעיה התעסק פחות בפשט ויותר במדרש, ובתוספותיו לפירוש רש"י מביא לעיתים מדרשים נוספים שלא מובאים ברש"י.

בנוסף, הוא ערך ספר פסקים של רש"י. ספר פסקים זה שימש ככל הנראה מקור לכמה מהכתבים שיצאו מבית מדרשו של רש"י, בהם: ספר הפרדס, מחזור ויטרי, סידור רש"י ותשובות חכמי צרפת ולותיר.

מעבר לעיסוקו בעריכה וסידור של כתבי רבו, הוא חיבר פירוש לכמה מסכתות מהתלמוד, והפירוש מוזכר בתוספות בכמה מקומות. פירושו למסכת מידות נדפס בכל מהדורות התלמוד. בפתח הפירוש נרשם: "פרוש הר' שמעיה אשר פתר לפני רבו". פירושו למסכת תמיד נדפס בשנת תשס"א על ידי אהרן ארנד. בנוסף, הוא חיבר פירושים לפיוטים. רבי שמעיה כתב חיבורים נוספים, אולם רק חלקם שרדו מפני צניעותו וגם מחמת שמו שנרשם בקיצור שמ', ופוענח לעיתים באופן שגוי כשמעון או שמואל.

בכמה מקומות מוזכר "מחזור ויטרי של רבינו שמעיה" א' אפטוביצר כתב שהיו שני מחזורים בשם זה, ושגם ר' שמעיה התגורר בויטרי. אבל א"א אורבך דחה דבריו בטענה שהיה רק ספר אחד בשם זה, והוכיח ממקבילות שהוא שיבוש והכוונה שבמחזור ויטרי מובא בשם ר' שמעיה.

לדעת אברהם ברלינר מדובר ברבי שמעיה השושני שכתב כמה חיבורים, אולם חוקרים אחרים סוברים שמדובר בשני אישים שונים.

== לקריאה נוספת ==
* אברהם גרוסמן, חכמי צרפת הראשונים, הוצאת מאגנס תשנ"ז, עמ' 411–347.
* אברהם גרוסמן, "ר' שמעיה השושני ופירושו לשיר השירים", בתוך: משה בר-אשר (עורך), ספר היובל לרב מרדכי ברויאר, ירושלים תשנ"ב, א, עמ' 27–62.
* שרה יפת ואברהם גרוסמן (עורכים), רש"י: דמותו ויצירתו - מקורותיו של רש"י והשפעתו, מרכז זלמן שזר תשס"ט
* אברהם עפשטיין, רבי שמעיה תלמידו וסופרו של רש"י, בתוך: אברהם מאיר הברמן (עורך) כתבי ר' אברהם עפשטיין, ירושלים תש"י-תשי"ז, עמ' רסט-ש.
* אביגדור אפטוביצר, מבוא לראבי"ה, ירושלים תשמ"ד, עמ' 414–416.
* א"א אורבך, בעלי התוספות, ירושלים תשמ"ו, עמ' 34–37.

== קישורים חיצוניים ==
* 
* 
* 
* אברהם גרוסמן, [https://www.jstor.org/stable/23598908?seq=1#metadata_info_tab_contents הגהות רבי שמעיה ונוסח רש"י לתורה], תרביץ ס [א] (תשרי תשנ"א), עמ' 67–98.
* מאיר בר-אילן, [http://www.biu.ac.il/JH/Parasha/teruma/mbr.htm הפרשנות הנומרולוגית למלאכת המשכן], דף שבועי של אוניברסיטת בר-אילן, פרשת תרומה תשס"ג, גיליון 482.
* יצחק ש' פנקובר, [https://jewish-faculty.biu.ac.il/files/jewish-faculty/shared/JSIJ5/penkower.pdf הגהות רש"י לפירושו לתורה], JSIJ 6 (2007), עמ' 141–188.
* [https://alhatorah.org/Commentators:Rashi's_Additions/R.Shemayah תוספות רבי שמעיה לפירוש רש"י על התורה], באתר Alhatora.org.
* [https://mishna.alhatorah.org/Dual/R._Shemayah/Middot/1.1#m7e0n6 פירוש ר' שמעיה למסכת מידות], באתר Alhatora.org.

== הערות שוליים ==

קטגוריה:פרשני התלמוד
קטגוריה:ראשוני צרפת
קטגוריה:תלמידי רש"י
קטגוריה:פרשני הפיוט
קטגוריה:טרואה: רבנים